മെക്സിക്കോയില് പാലത്തില് 6 പേരെ മരിച്ച നിലയില് കണ്ടെത്തി മെക്സിക്കോ സിറ്റി : വടക്കന് മെക്സിക്കോയിലെ സകാറ്റെകാസ് നഗരത്തിലെ പാലത്തില് 6 പേരെ മരിച്ച നിലയില് കണ്ടെത്തി. വ്യാഴാഴ്ച പുലര്ച്ചെയാണ് മൃതശരീരങ്ങള് പാലത്തില് കെട്ടിത്തൂക്കിയ നിലയില് കണ്ടെത്തിയത്. കൊലപാതകമാണെന്നാണ് പ്രാഥമിക നിഗമനം. രാജ്യത്ത് മയക്ക് മരുന്നു മാഫിയയുടെ ശക്തി കേന്ദ്രങ്ങളിലൊന്നായി അറിയപ്പെടുന്ന പ്രദേശത്ത് കൊലപാതകങ്ങള് നിത്യസംഭവമായി മാറിയിരിക്കുകയാണ്. സംഭവത്തെപ്പറ്റി പൊലീസ് അന്വേഷണം ആരംഭിച്ചിട്ടുണ്ട്. കഴിഞ്ഞ മാസവും സമാന രീതിയില് ഈ പാലത്തില് 11 പേരുടെ മൃതദേഹങ്ങള് കണ്ടെത്തിയിരുന്നു. ഇതിനൊപ്പം ഭീഷണിക്കത്തുകളും ലഭിച്ചിരുന്നു. ഈ വര്ഷം ഇതുവരെ സകാറ്റെകാസ് നഗരത്തില് 536 പേരെ കൊലപ്പെടുത്തിയിട്ടുണ്ടെന്നാണ് റിപ്പോര്ട്ട്.